Diari Oficial de la Generalitat Valenciana


Sumari del DOGV 6288, del 14-06-2010 (2010/5854)

Notificació de la sentència dictada en el judici ordinari número 498/2009.
--------------------------------------------------------------------------

### Dades del document

Número de DOGV
:   6288

Data del DOGV
:   14-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5854


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici ordinari número 498/2009. [2010/5854]  
Judici ordinari 000498/2009  
Part demandant: Werner Paul Stoschek.  
Part demandada: Josefa del Pilar Quesada Maciá.  
Sobre: ordinaris.   
En el judici a què es fa referència s'ha dictat la resolució que té el text que, literalment, és com segueix:   
«Dispositiva  
Estime de forma íntegra la demanda interposada per Werner Paul Stoschek, representat per la procuradora dels tribunals Araceli Devesa Partera i defesa per la lletrada Felicia Martínez Rodríguez, contra Josefa del Pilar Quesada Maciá, en situació de rebel·lia processal, i declare que el demandant comprador i la demandada venedora van firmar un contracte privat de compravenda el 29 de juliol de 2000 que tingué com a objecte l'habitatge siti a l'avinguda de Torrevieja, número 97, urbanització Los Balcones, de Torrevieja, finca registral número 28756 del Registre de la Propietat número 1 de Torrevieja, per un preu total de 141.200 marcs alemanys, que van ser pagat mitjançant una transferència bancària realitzada el 4 d'agost de 2000, al compte corrent bancari de la venedora número 0093-0755-0000669196, obert a la sucursal de Banco de València, oficina principal de Torrevieja, una vegada descomptat l'import de la corresponent comissió de mediació, 4.076 marcs alemanys, produït a favor de Fabian Peter Reuther, el 4 d'agost de 2000.   
Igualment, condemne la demandada a atorgar l'escriptura pública corresponent per la qual s'eleva a públic el contracte esmentat privat de compravenda que tingué com a objecte la transmissió del domini esmentat, amb l'advertiment que la seua voluntat podrà ser suplida judicialment i a càrrec seu en el cas que, en el termini d'un mes comptador des que esdevinga ferma aquesta sentència, no complisca de forma voluntària l'obligació de fer esmentada.   
Condemne la part demandada al pagament de les costes processals.   
Notifiqueu aquesta sentència a les parts i feu-los saber que contra aquesta es pot inteposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional quinzena de la Llei Orgànica del Poder Judicial, afegida per la Llei Orgànica 1/2009, de 3 de novembre).   
Aquesta notificació es realitzarà, quant al demandat rebel, personalment, de la forma que estableix l'article 161 Llei d'Enjudiciament Civil. Però si el demandat es troba en parador desconegut, la notificació es farà mitjançant edictes.   
Aquesta és la meua sentència que, definitivament jutjant en aquesta instància, pronuncie, mane i firme, Rafael Ruiz Giménez, magistrat jutge titular del Jutjat de Primera Instància número 3 de Torrevieja».  
Atés que es desconeix el domicili o la residència actuals de la part demandada, mitjançant la provisió de 19 d'abril de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.   
Torrevieja, 19 d'abril de 2010.- La secretària judicial: Ana María Lacalle Espallardo.